EELNÕU 2018/117

								KOMISJONID:

eelarve- ja arengu-	X	
haridus-		
kultuuri- 		
majandus-	JK	
revisjoni-		
sotsiaal- 		

VILJANDI LINNAVOLIKOGU

OTSUS

29. november 2018   nr
Kinnistu võõrandamine otsustuskorras

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a ja § 22 lõike 1 punkti 7 alusel Viljandi Linnavolikogu 

o t s u s t a b:

1. Võõrandada Viljandi linnale kuuluv Leola tänav 55 hoonestamata kinnistu (kinnistusregistri nr 3524539, katastritunnus 89703:002:0023, pindala 1686 m², sihtotstarve üldkasutatav maa 100%) otsustuskorras Leola tänav 53 omanikule Pan-Estonian OÜ (registrikood 12391419).

2. Kinnistu võõrandamise hinnaks on 35 000 eurot.

3. Volitada linnapead või tema asendajat edasivolitamise õigusega sõlmima kinnistu müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingutele alla kirjutama ja teostama kõike, mis on seotud nimetatud ülesande täitmisega.

4 Kõik kulud mis kaasnevad Viljandi linnale kuuluva Leola tn 55 kinnistu otsustuskorras võõrandamisega, tasub Pan-Estonian OÜ.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Ilme Kurro
Esitatud: 29.10.2018
Esitaja: Viljandi Linnavalitsus			Ettekandja: Kalvi Märtin
Lk arv: 2
Hääletamine: poolthäälteenamus

Seletuskiri
Leola tn 55 kinnistu otsustuskorras võõrandamine

Viljandi linnale kuulub hoonestamata kinnistu aadressiga Leola tn 55 (kinnistu registriosa nr 3524539, katastritunnus 89703:002:0023, pindala 1686 m²). Leola tn 53 kinnistu omanik Pan-Estonian OÜ esitas Viljandi Linnavalitsusele 09.10.2018. a. avalduse nr 4-5/18/3076 parkla omandamiseks. 

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a sätestab, et linnavara võõrandamise otsustab volikogu, kui võõrandamise objektiks on kinnisvara. 

11.03.2008.a. sõlmiti Viljandi Linnavalitsuse ja tolleaegse Leola tn 53 omaniku OÜ Sakala Property Group vahel lihtkirjalik kokkulepe, millega omanik annab Leola tn 55 kinnistu tasuta kasutamiseks avaliku parklana tingimusel, et parkla ja juurdesõidutee haldamisel tagatakse Leola tn 53 omaniku poolt aastaringne hooldus. Parkla asukoha tõttu kasutavad seda ainult Leola tn 53 kinnistul asuvate kaupluste külastajad. Viljandi linnale pole nimetatud kinnistu vajalik ning kinnistu võõrandamine aitaks kasvatada linna tulubaasi.

Kinnistu sihtotstarbeks on üldkasutatav maa, millega üldjuhul kaubeldakse väga harva ja tegemist on madala likviidsuse ja eeldatavalt ka madala hinnaga. Arco Vara hinnangul jääb antud sihtotstarbega maaüksuse hind vahemikku 5 500 – 6 000 eurot.

Kui aga silmas pidada kinnistu olemust (kommunikatsioonid, juurdepääs jne.) ja arvestades võimalusega muuta sihtotstarve ärimaaks, jääks tinglikult hinnatava vara väärtus vahemikku 25 000 – 30 000 eurot. 

Kuna linnale pole Leola tn 55 kinnistu vajalik, on mõistlik kinnistu võõrandada, pidades silmas sihtotstarbe muutmise võimalust, mis ühtlasi aitaks kaasa ka äritegevuse laiendamisele Viljandi linnas. Kinnistu võõrandamisega seotud kulud tasub kinnistu omandaja Pan-Estonian OÜ.

(allkirjastatud digitaalselt)
Ilme Kurro
linnavara spetsialist